Document ID: /roh_data/filtered/fineweb-2-filterrobots_roh.jsonl.gz/48265

Als da Trun/Rabius n'èsi betg reussì da gudagnar a chasa cunter l'emprim da la tabella da la terza liga, il FC Glaruna. Il resultat final munta a 2:3 per ils giasts. Ils Sursilvans èn suenter il gieu sin plaz 6 da la tabella.
Medemamain ina terrada a chasa ha il club da ballape Lumnezia stuì magunar. Cun nagins gols finescha il gieu cun 0:2 per il FC Weesen 2. Ils lumnezians èn sin il 12avel e davos plaz da la tabella.
Ils gieus da sonda
En la quarta runda da campiunadi ha Cuira 97 per a chasa cunter Wil cun 1:3. Il club da la segunda liga interregiunala è actualmain sin il 5avel plaz da la tabella.
En la segunda liga regiunala ha Schluein-Glion pers cunter il club da ballape Ruggell, quai cun 0:2. En la tabella è il club il mument sin plazza 11.